title: Регламент за изпълнение (ЕС) 2019/890 на Комисията от 27 май 2019 година за налагане на специални условия за вноса на фъстъци от Гамбия и Судан и за изменение на Регламент (ЕО) № 669/2009 и Регламент за изпълнение (ЕС) № 884/2014 (Текст от значение за ЕИП.)

text:
                  29.5.2019

                  BG

                  Официален вестник на Европейския съюз

                  L 142/48

         РЕГЛАМЕНТ ЗА ИЗПЪЛНЕНИЕ (ЕС) 2019/890 НА КОМИСИЯТА
         от 27 май 2019 година
         за налагане на специални условия за вноса на фъстъци от Гамбия и Судан и за изменение на Регламент (ЕО) № 669/2009 и Регламент за изпълнение (ЕС) № 884/2014
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (1), и по-специално член 53, параграф 1, буква б), подточка ii) от него,
         като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (2), и по-специално член 15, параграф 5 от него,
         като има предвид, че:

                     (1)

                     С Регламент (ЕО) № 669/2009 на Комисията (3) се предвижда засилен официален контрол върху вноса на някои фуражи и храни от неживотински произход, изброени в приложение I към същия регламент. Фъстъците от Гамбия са предмет на засилен официален контрол по отношение на наличието на афлатоксини още от октомври 2015 г. Освен това фъстъците от Судан са предмет на засилен официален контрол по отношение на наличието на афлатоксини от април 2014 г.

                     (2)

                     Официалният контрол, извършван по отношение на посочените стоки от държавите членки в съответствие с Регламент (ЕО) № 669/2009, или показва постоянен, висок процент на несъответствие с определените максимално допустими количества на афлатоксини, или е станал причина за значително намаляване на броя на пратките, представени за внос в Съюза, поради първоначално високи нива на несъответствие. Тези резултати свидетелстват, че вносът на посочените храни и фуражи представлява риск за здравето на животните и на човека. Не е установено подобрение в ситуацията след няколкото години, през които бе прилагана по-голяма честота на контрола на границите на Съюза.

                     (3)

                     С Регламент за изпълнение (ЕС) № 884/2014 на Комисията (4) се налагат специални условия за вноса на определени фуражи и храни от някои трети държави във връзка с рисковете от замърсяване на тези продукти с афлатоксини. Понастоящем той не се прилага за вноса на фъстъци от Гамбия и от Судан.

                     (4)

                     С цел опазване здравето на човека и на животните в Съюза е необходимо, в допълнение към засиления официален контрол, да бъдат предвидени специални условия за вноса на посочените храни и фуражи от Гамбия и от Судан. Всички пратки с фъстъци от Гамбия и от Судан следва да бъдат придружени от здравен сертификат, удостоверяващ, че от продуктите са взети проби, които са анализирани за наличие на афлатоксини, и е установено, че те съответстват на законодателството на Съюза. Резултатите от вземането на проби и от анализа трябва да бъдат приложени към придружаващия здравен сертификат.

                     (5)

                     Като се има предвид високият процент на несъответствие с определените максимално допустими количества на афлатоксини в сушени смокини от Турция, е целесъобразно да се увеличи честотата на проверките за идентичност и на физическите проверки за афлатоксини в сушени смокини от Турция от 10 на 20 %. Освен това бе съобщено, че в сушените смокини от Турция често биват откривани и високи нива на охратоксин А.

                     (6)

                     Съгласно действаща понастоящем дерогация пратките, предназначени единствено за лично потребление и употреба от частни лица, са изключени от приложното поле на Регламент за изпълнение (ЕС) № 884/2014. Подходящо е също така да бъдат изключени пратките с фуражи и храни, които са изпратени като търговски мостри или за показване на изложения и които не са предназначени за пускане на пазара или са изпратени за използване за научни цели. Това се отнася за много малките пратки с някои фуражи и храни, но поради многообразието на обхванатите продукти не е уместно да се определи конкретно тегло. За да се избегнат злоупотребите обаче, в допълнение към гореспоменатите условия за освобождаване се установява максимално тегло. Предвид ниската степен на риск, която тези пратки представляват за общественото здраве, би било непропорционално да се налага изискването те да бъдат придружавани от здравен сертификат или от резултатите от вземането на проби и от аналитичните тестове.

                     (7)

                     Органите на Бразилия, Етиопия, Аржентина и Азербайджан уведомиха Комисията за промяна на компетентните органи, чийто упълномощен представител има право да подписва здравния сертификат. Поради това тези промени следва съответно да бъдат въведени в Регламент за изпълнение (ЕС) № 884/2014.

                     (8)

                     Освен това е целесъобразно да бъдат актуализирани съответните кодове по КН за Capsicum annuum поради неотдавнашните промени на кода по КН, както и да бъдат добавени кодовете по КН за паста от лешници и за смокини, приготвени или консервирани, включително смеси, тъй като съответстващите на описанието продукти се търгуват под тези кодове.

                     (9)

                     Поради това Регламент (ЕО) № 669/2009 и Регламент за изпълнение (ЕС) № 884/2014 следва да бъдат съответно изменени.

                     (10)

                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

               ПРИЕ НАСТОЯЩИЯ РЕГЛАМЕНТ:

            Член 1
            Приложение I към Регламент (ЕО) № 669/2009 се изменя в съответствие с приложение I към настоящия регламент.

            Член 2
            Регламент за изпълнение (ЕС) № 884/2014 се изменя, както следва:

                        1)

                        В член 1, параграф 1 се добавят следните букви о) и п):

                                    „о)

                                    фъстъци, със или без черупки, фъстъчено масло, фъстъци, приготвени или консервирани по друг начин (фуражи и храни), с произход или изпратени от Гамбия;

                                    п)

                                    фъстъци, със или без черупки, фъстъчено масло, фъстъци, приготвени или консервирани по друг начин (фуражи и храни), с произход или изпратени от Судан;“.

                        2)

                        Член 1, параграф 3 се заменя със следното:

                           „3.   Настоящият регламент не се прилага за пратки с фуражи и храни, посочени в параграфи 1 и 2, които са предназначени единствено за лично потребление и употреба от частни лица. При наличие на съмнение тежестта на доказване пада върху получателя на пратката. Настоящият регламент не се прилага и за пратки с фуражи и храни, изпратени като търговски мостри, като проби за лабораторен анализ или за показване на изложения и които не са предназначени за пускане на пазара или са изпратени за използване за научни цели.
                           Брутното тегло на пратките, посочени в първата алинея, в никакъв случай не трябва да превишава 30 kg.“

                        3)

                        Член 5, параграф 2 се изменя, както следва:

                                    а)

                                    буква а) се заменя със следното:

                                                „а)

                                                Министерството на земеделието, животновъдството и продоволствието (MAPA) (Ministério da Agricultura, Pecuária e Abastecimento (MAPA)) и Sistema Nacional de Vigilância Sanitária (SNVS) — за фуражи и храни от Бразилия.“;

                                    б)

                                    букви й), к) и л) се заменят със следното:

                                                „й)

                                                Етиопският орган за управление и контрол на храните, лекарствените продукти и здравните грижи (FMHACA) — за храни от Етиопия;

                                                к)

                                                Националната служба по здравеопазване и качество в хранително-вкусовата промишленост (Servicio Nacional de Sanidad y Calidad Agroalimentaria (SENASA)) и Националният институт по въпросите на храненето (Instituto Nacional de Alimentos (INAL)) — за фуражи и храни от Аржентина;

                                                л)

                                                Агенцията за безопасност на храните на Република Азербайджан — за храни от Азербайджан;“

                                    в)

                                    добавят се следните букви м) и н):

                                                „м)

                                                Органът за безопасност и качество на храните — за фуражи и храни от Гамбия;

                                                н)

                                                Министерството на земеделието и горите — за фуражи и храни от Судан“.

                        4)

                        Приложение I към Регламент за изпълнение (ЕС) № 884/2014 се изменя в съответствие с приложение II към настоящия регламент.

            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.

            Пратките с фуражи и храни, посочени в член 2, параграф 1 и напуснали държавата на произход преди датата на влизане в сила, могат да бъдат внасяни в ЕС, без да са придружени от здравен сертификат и от резултатите от вземането на проби и от анализа.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 27 май 2019 година.

                  За Комисията

                  Председател

               Jean-Claude JUNCKER

            (1)  ОВ L 31, 1.2.2002 г., стр. 1.

            (2)  ОВ L 165, 30.4.2004 г., стр. 1.

            (3)  Регламент (ЕО) № 669/2009 на Комисията от 24 юли 2009 г. за прилагане на Регламент (ЕО) № 882/2004 на Европейския парламент и на Съвета по отношение на засиления официален контрол върху вноса на някои фуражи и храни от неживотински произход и за изменение на Решение 2006/504/ЕО (ОВ L 194, 25.7.2009 г., стр. 11).

            (4)  Регламент за изпълнение (ЕС) № 884/2014 на Комисията от 13 август 2014 г. за налагане на специални условия за вноса на определени фуражи и храни от някои трети държави във връзка с рисковете от замърсяване на тези продукти с афлатоксини и за отмяна на Регламент (ЕО) № 1152/2009 (ОВ L 242, 14.8.2014 г., стр. 4).

            ПРИЛОЖЕНИЕ I
            В приложение I към Регламент (ЕО) № 669/2009 се заличават следните вписвания:

                           Фуражи и храни
                           (предвидена употреба)

                           Код по КН (1)

                           Подразделение по ТАРИК

                           Страна на произход

                           Опасност

                           Честота на физическите проверки и на проверките за идентичност (%) при вноса

                                       „—

                                       Фъстъци, с черупки

                                       —

                                    1202 41 00

                           Гамбия (GM)

                           Афлатоксини

                           50

                                       —

                                       Фъстъци, без черупки

                                       —

                                    1202 42 00

                                       —

                                       Фъстъчено масло

                                       —

                                    2008 11 10

                                       —

                                       Фъстъци, приготвени или консервирани по друг начин

                                       —

                                       2008 11 91 ;
                                       2008 11 96 ;
                                       2008 11 98

                                 (Фуражи и храни)

                                       —

                                       Фъстъци, с черупки

                                       —

                                    1202 41 00

                           Судан (SD)

                           Афлатоксини

                           50“

                                       —

                                       Фъстъци, без черупки

                                       —

                                    1202 42 00

                                       —

                                       Фъстъчено масло

                                       —

                                    2008 11 10

                                       —

                                       Фъстъци, приготвени или консервирани по друг начин

                                       —

                                       2008 11 91 ;
                                       2008 11 96 ;
                                       2008 11 98

                                 (Фуражи и храни)

            ПРИЛОЖЕНИЕ II
            Приложение I към Регламент за изпълнение (ЕС) № 884/2014 се изменя, както следва:

                        1)

                        Добавят се следните вписвания:

                                    Фуражи и храни
                                    (предвидена употреба)

                                    Код по КН (1)

                                    Подразделение по ТАРИК

                                    Държава на произход или държава на изпращане

                                    Честота на физическите проверки и на проверките за идентичност (%) при вноса

                                                „—

                                                Фъстъци, с черупки

                                                —

                                             1202 41 00

                                    Гамбия (GM)

                                    50

                                                —

                                                Фъстъци, без черупки

                                                —

                                             1202 42 00

                                                —

                                                Фъстъчено масло

                                                —

                                             2008 11 10

                                                —

                                                Фъстъци, приготвени или консервирани по друг начин

                                                —

                                             2008 11 91 2008 11 96
                                                2008 11 98

                                          (Фуражи и храни)

                                                —

                                                Фъстъци, с черупки

                                                —

                                             1202 41 00

                                    Судан (SD)

                                    50“

                                                —

                                                Фъстъци, без черупки

                                                —

                                             1202 42 00

                                                —

                                                Фъстъчено масло

                                                —

                                             2008 11 10

                                                —

                                                Фъстъци, приготвени или консервирани по друг начин

                                                —

                                             2008 11 91 2008 11 96
                                                2008 11 98

                                          (Фуражи и храни)

                        2)

                        Петото вписване относно сушени смокини; смеси от сушени плодове или от черупкови плодове, съдържащи смокини; паста от смокини и смокини, приготвени или консервирани, включително смеси, от Турция, се заменя със следното:

                                                „—

                                                Сушени смокини

                                                —

                                             0804 20 90

                                    Турция (TR)

                                    20“

                                                —

                                                Смеси от сушени плодове или от черупкови плодове, съдържащи смокини

                                                —

                                             ex 0813 50

                                                —

                                                Паста от сушени смокини

                                                —

                                                ex 2007 10  или
                                                ex 2007 99

                                                —

                                                Сушени смокини, приготвени или консервирани, включително смеси

                                                —

                                                ex 2008 99  или
                                                ex 2008 97

                                                —

                                                Брашна, грис или смлени на прах сушени смокини

                                                —

                                             ex 1106 30 90

                                          (Храни)

                        3)

                        Шестото вписване относно лешници; смеси от сушени плодове или от черупкови плодове, съдържащи лешници; паста от лешници; лешници, приготвени или консервирани по друг начин, включително смеси; брашна, грис и смлени на прах лешници; нарязани на парчета или ленти, или натрошени лешници и масло от лешници, от Турция, се заменя със следното:

                                                „—

                                                Лешници (Corylus spp.), с черупки

                                                —

                                             0802 21 00

                                    Турция (TR)

                                    5“

                                                —

                                                Лешници (Corylus spp.), с черупки

                                                —

                                             0802 22 00

                                                —

                                                Смеси от сушени плодове или от черупкови плодове, съдържащи лешници

                                                —

                                             ex 0813 50

                                                —

                                                Паста от лешници

                                                —

                                                ex 2007 10  или
                                                ex 2007 99  или
                                                ex 2008 97  или
                                                ex 2008 99

                                                —

                                                Лешници, приготвени или консервирани по друг начин, включително смеси

                                                —

                                             ex 2008 19

                                                —

                                                Брашна, грис и смлени на прах лешници

                                                —

                                             ex 1106 30 90

                                                —

                                                Нарязани на парчета или ленти или натрошени лешници

                                                —

                                             ex 0802 22 00

                                                —

                                                Нарязани на парчета или ленти или натрошени лешници, приготвени или консервирани по друг начин

                                                —

                                             ex 2008 19

                                                —

                                                Масло от лешници

                                                —

                                             ex 1515 90 99

                                          (Храни)

                        4)

                        Дванадесетото вписване относно Capsicum annuum, цели, смлени или пулверизирани; сушени плодове от рода Capsicum, цели, различни от сладки пиперки (Capsicum annuum) и индийски орехчета (Myristica fragrans), от Индия, се заменя със следното:

                                                „—

                                                   Capsicum annuum, цели

                                                —

                                             0904 21 10

                                    Индия (IN)

                                    20“

                                                —

                                                   Capsicum annuum, смлени или пулверизирани

                                                —

                                             ex 0904 22 00

                                    11; 19

                                                —

                                                Сушени плодове от рода Capsicum, цели, различни от сладки пиперки (Capsicum annuum)

                                                —

                                             ex 0904 21 90

                                    20

                                                —

                                                Индийски орехчета (Myristica fragrans)

                                                —

                                             0908 11 00 0908 12 00

                                          (Храни — сушени подправки)


title: Регламент за изпълнение (ЕС) 2019/892 на Комисията от 28 май 2019 година за разрешаване на употребата на препарат от Saccharomyces cerevisiae CNCM I-1079 като фуражна добавка за всички видове свине с изключение на отбити прасенца и свине майки и за всички видове свине с по-малко стопанско значение (притежател на разрешението Danstar Ferment AG, представлявано от Lallemand SAS) (Текст от значение за ЕИП.)

text:
                  29.5.2019

                  BG

                  Официален вестник на Европейския съюз

                  L 142/57

         РЕГЛАМЕНТ ЗА ИЗПЪЛНЕНИЕ (ЕС) 2019/892 НА КОМИСИЯТА
         от 28 май 2019 година
         за разрешаване на употребата на препарат от Saccharomyces cerevisiae CNCM I-1079 като фуражна добавка за всички видове свине с изключение на отбити прасенца и свине майки и за всички видове свине с по-малко стопанско значение (притежател на разрешението Danstar Ferment AG, представлявано от Lallemand SAS)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:

                     (1)

                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.

                     (2)

                     В съответствие с член 7 от Регламент (ЕО) № 1831/2003 беше подадено заявление за разрешаване на употребата на препарат от Saccharomyces cerevisiae CNCM I-1079. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.

                     (3)

                     Заявлението се отнася до разрешаването на употребата на препарат от Saccharomyces cerevisiae CNCM I-1079 като фуражна добавка за всички видове свине с изключение на отбити прасенца и свине майки и за всички видове свине с по-малко стопанско значение, която да бъде класифицирана в категорията „зоотехнически добавки“.

                     (4)

                     Посоченият препарат вече е бил разрешен като зоотехническа добавка за срок от десет години с Регламент за изпълнение (ЕС) 2018/347 на Комисията (2) за употреба при отбити прасенца и свине майки и с Регламент за изпълнение (ЕС) 2017/1905 на Комисията (3) за употреба при пилета за угояване и видове домашни птици с по-малко стопанско значение за угояване.

                     (5)

                     В становището си от 28 ноември 2018 г. (4) Европейският орган за безопасност на храните („Органът“) заключи, че при предложените условия на употреба препаратът от Saccharomyces cerevisiae CNCM I-1079 не се отразява неблагоприятно върху здравето на животните и на човека, нито върху околната среда. Той също така заключи, че добавката може да бъде ефикасна за всички видове свине. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

                     (6)

                     При оценката на препарата от Saccharomyces cerevisiae CNCM I-1079 беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.

                     (7)

                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

               ПРИЕ НАСТОЯЩИЯ РЕГЛАМЕНТ:

            Член 1
            Разрешава се употребата на посочения в приложението препарат, който принадлежи към категорията „зоотехнически добавки“ и към функционалната група „стабилизатори на чревната флора“, като добавка при храненето на животните, при спазване на условията, определени в същото приложение.

            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 28 май 2019 година.

                  За Комисията

                  Председател

               Jean-Claude JUNCKER

            (1)  ОВ L 268, 18.10.2003 г., стр. 29.

            (2)  Регламент за изпълнение (ЕС) 2018/347 на Комисията от 5 март 2018 г. за разрешаване на употребата на препарат от Saccharomyces cerevisiae CNCM I-1079 като фуражна добавка за прасенца и свине майки, както и за изменение на регламенти (ЕО) № 1847/2003 и (ЕО) № 2036/2005 (притежател на разрешението Danstar Ferment AG, представлявано от Lallemand SAS) (ОВ L 67, 9.3.2018 г., стр. 21).

            (3)  Регламент за изпълнение (ЕС) 2017/1905 на Комисията от 18 октомври 2017 г. за разрешаване на употребата на препарат от Saccharomyces cerevisiae CNCM I-1079 като фуражна добавка за пилета за угояване и за видове домашни птици с по-малко стопанско значение за угояване (притежател на разрешението Danstar Ferment AG, представлявано от Lallemand SAS) (ОВ L 269, 19.10.2017 г., стр. 30).

            (4)  EFSA Journal (Бюлетин на ЕОБХ), 2019; 17(1):5535.

            ПРИЛОЖЕНИЕ

                        Идентификационен номер на добавката

                        Наименование на притежателя на разрешението

                        Добавка

                        Състав, химична формула, описание, метод за анализ

                        Вид или категория на животните

                        Максимална възраст

                        Минимално съдържание

                        Максимално съдържание

                        Други разпоредби

                        Срок на валидност на разрешението

                        CFU/kg пълноценен фураж със съдържание на влага 12 %

                           Категория: „зоотехнически добавки“. Функционална група: „стабилизатори на чревната флора“

                        4d1703

                        Danstar Ferment AG, представлявано от Lallemand SAS

                           Saccharomyces cerevisiae CNCM I-1079

                           Състав на добавката:

                        Препарат от Saccharomyces cerevisiae CNCM I-1079 с минимално съдържание на:

                                    —

                                    1 × 1010 CFU/g добавка (с покривен слой);

                                    —

                                    2 × 1010 CFU/g добавка (без покривен слой);

                           Характеристика на активното вещество

                        Жизнеспособни клетки от Saccharomyces cerevisiae CNCM I-1079

                           Метод за анализ
                            (1)

                        Преброяване: метод на разлятата среда чрез използване на агар с хлорамфеникол, декстроза и екстракт от дрожди (EN15789: 2009)
                        Идентификация: метод на полимеразна верижна реакция (PCR) (CEN/TS) (15790:2008)

                        Всички видове свине с изключение на свине майки и отбити прасенца
                        Всички видове свине с по-малко стопанско значение

                        —

                        1 × 109

                                    1.

                                    В упътването за употреба на добавката и премикса се посочват условията на съхранение и устойчивостта при топлинна обработка.

                                    2.

                                    Операторите в сектора на фуражите трябва да установят оперативни процедури и да предвидят организационни мерки за потребителите на добавката и премиксите с оглед на потенциалните рискове при употреба. Когато тези рискове не могат да бъдат отстранени или сведени до минимум чрез споменатите процедури и мерки, при употребата на добавката и премиксите се използват лични предпазни средства, включително предпазна дихателна маска.

                        18 юни 2029 г.

               (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports


title: Регламент за изпълнение (ЕС) 2019/893 на Комисията от 28 май 2019 година за подновяване на разрешението за употреба на Bacillus subtilis DSM 15544 като фуражна добавка за пилета за угояване и за отмяна на Регламент (ЕО) № 1444/2006 (притежател на разрешението Asahi Calpis Wellness Co. Ltd., представлявано в Съюза от Asahi Calpis Wellness Co. Ltd. Europe Representative Office) (Текст от значение за ЕИП.)

text:
                  29.5.2019

                  BG

                  Официален вестник на Европейския съюз

                  L 142/60

         РЕГЛАМЕНТ ЗА ИЗПЪЛНЕНИЕ (ЕС) 2019/893 НА КОМИСИЯТА
         от 28 май 2019 година
         за подновяване на разрешението за употреба на Bacillus subtilis DSM 15544 като фуражна добавка за пилета за угояване и за отмяна на Регламент (ЕО) № 1444/2006 (притежател на разрешението Asahi Calpis Wellness Co. Ltd., представлявано в Съюза от Asahi Calpis Wellness Co. Ltd. Europe Representative Office)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:

                     (1)

                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето и подновяването на такова разрешение.

                     (2)

                     С Регламент (ЕО) № 1444/2006 на Комисията (2) бе разрешена употребата на Bacillus subtilis C-3102 (DSM 15544) за срок от 10 години като фуражна добавка за пилета за угояване.

                     (3)

                     В съответствие с член 14 от Регламент (ЕО) № 1831/2003 притежателят на разрешението подаде заявление за подновяване на разрешението за употреба на Bacillus subtilis C-3102 (DSM 15544) като фуражна добавка за пилета за угояване с искане добавката да се класифицира в категорията „зоотехнически добавки“. Посоченото заявление бе придружено от данните и документите, изисквани съгласно член 14, параграф 2 от Регламент (ЕО) № 1831/2003.

                     (4)

                     В становището си от 13 юни 2018 г. (3) Европейският орган за безопасност на храните („Органът“) заключи, че заявителят е предоставил данни, доказващи, че добавката отговаря на условията за разрешаване.

                     (5)

                     При оценката на Bacillus subtilis C-3102 (DSM 15544) беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това разрешението за употреба на посочената добавка следва да бъде подновено съгласно предвиденото в приложението към настоящия регламент.

                     (6)

                     Като следствие от подновяването на разрешението за Bacillus subtilis C-3102 (DSM 15544) като фуражна добавка при условията, определени в приложението към настоящия регламент, Регламент (ЕО) № 1444/2006 следва да бъде отменен.

                     (7)

                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

               ПРИЕ НАСТОЯЩИЯ РЕГЛАМЕНТ:

            Член 1
            Подновява се разрешението за употреба на посочената в приложението добавка, която принадлежи към категорията „зоотехнически добавки“ и към функционалната група „стабилизатори на чревната флора“, при спазване на условията, определени в същото приложение.

            Член 2
            Регламент (ЕО) № 1444/2006 се отменя.

            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 28 май 2019 година.

                  За Комисията

                  Председател

               Jean-Claude JUNCKER

            (1)  ОВ L 268, 18.10.2003 г., стр. 29.

            (2)  Регламент (ЕО) № 1444/2006 на Комисията от 29 септември 2006 г. относно разрешаването на Bacillus subtilis C-3102 (калспорин) като фуражна добавка (ОВ L 271, 30.9.2006 г., стр. 19).

            (3)  EFSA Journal (Бюлетин на ЕОБХ), 2018;16(7):5340.

            ПРИЛОЖЕНИЕ

                        Идентификационен номер на добавката

                        Наименование на притежателя на разрешението

                        Добавка

                        Състав, химична формула, описание, метод за анализ

                        Вид или категория на животните

                        Максимална възраст

                        Минимално съдържание

                        Максимално съдържание

                        Други разпоредби

                        Срок на валидност на разрешението

                        CFU/kg пълноценен фураж със съдържание на влага 12 %

                           Категория: „зоотехнически добавки“. Функционална група: „стабилизатори на чревната флора“

                        4b1820

                        Asahi Calpis Wellness Co. Ltd, представлявано от Asahi Calpis Wellness Co. Ltd Europe Representative Office

                           Bacillus subtilis C-3102 (DSM 15544)

                           Състав на добавката

                           Bacillus subtilis C-3102 (DSM 15544) с минимум 1 × 1010 CFU/g

                           Характеристика на активното вещество

                        Жизнеспособни спори (CFU) на Bacillus subtilis C-3102 (DSM 15544)

                           Метод за анализ
                            (1)

                        Преброяване: метод чрез разстилане върху триптон-соев агар (EN 15784:2009)
                        Идентификация: пулсова гел електрофореза (PFGE).

                        Пилета за угояване

                        —

                        5 × 108

                        —

                                    1.

                                    В упътването за употреба на добавката и премикса се посочват условията на съхранение и устойчивостта при топлинна обработка.

                                    2.

                                    Разрешена е употребата във фуражи, съдържащи един от следните разрешени кокцидиостатици: монензин натрий, салиномицин натрий, семдурамицин натрий, ласалоцид натрий, мадурамицин амоний, наразин/никарбазин, диклазурил.

                                    3.

                                    За потребителите на добавката и премиксите операторите в сектора на фуражите установяват оперативни процедури и организационни мерки за преодоляване на потенциалните рискове в резултат на употребата им. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително защитни очила и предпазна дихателна маска.

                        18 юни 2029 г.

               (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports


title: Регламент за изпълнение (ЕС) 2019/894 на Комисията от 28 май 2019 година за разрешаване на употребата на L-треонин, получен от Escherichia coli CGMCC 7.232, като фуражна добавка за всички видове животни (Текст от значение за ЕИП.)

text:
                  29.5.2019

                  BG

                  Официален вестник на Европейския съюз

                  L 142/63

         РЕГЛАМЕНТ ЗА ИЗПЪЛНЕНИЕ (ЕС) 2019/894 НА КОМИСИЯТА
         от 28 май 2019 година
         за разрешаване на употребата на L-треонин, получен от Escherichia coli CGMCC 7.232, като фуражна добавка за всички видове животни
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:

                     (1)

                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.

                     (2)

                     В съответствие с член 7 от Регламент (ЕО) № 1831/2003 беше подадено заявление за разрешаване на употребата на L-треонин, получен от Escherichia coli CGMCC 7.232, като фуражна добавка за всички видове животни. Посоченото заявление бе придружено от данните и документите, изисквани съгласно член 7, параграф 3 от посочения регламент.

                     (3)

                     Заявлението се отнася до разрешаването на употребата на L-треонин, получен от Escherichia coli CGMCC 7.232, като фуражна добавка за всички видове животни, която да бъде класифицирана в категорията „хранителни добавки“.

                     (4)

                     В становището си от 2 октомври 2018 г. (2) Европейският орган за безопасност на храните („Органът“) заключи, че при предложените условия на употреба L-треонин, получен от Escherichia coli CGMCC 7.232, не се отразява неблагоприятно върху здравето на животните, безопасността на потребителите, нито върху околната среда. Освен това той стигна до заключението, че добавката се счита за потенциален кожен сенсибилизатор, дразнител на очите и кожен дразнител, и посочи, че добавката представлява риск за потребителите при експозиция чрез вдишване. Поради това Комисията счита, че следва да се вземат съответните предпазни мерки, за да се предотврати неблагоприятно въздействие върху човешкото здраве, по-специално по отношение на потребителите на добавката. Органът също така заключи, че добавката е ефикасен източник на аминокиселината L-треонин за всички видове животни и че следва да бъде защитена от разграждане в търбуха, за да бъде също толкова ефикасна при преживните животни, както е при непреживните животни. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

                     (5)

                     При оценката на L-треонин, получен от Escherichia coli CGMCC 7.232, беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочената добавка следва да бъде разрешена съгласно предвиденото в приложението към настоящия регламент.

                     (6)

                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

               ПРИЕ НАСТОЯЩИЯ РЕГЛАМЕНТ:

            Член 1
            Разрешава се употребата на посоченото в приложението вещество, което спада към категорията „хранителни добавки“ и към функционалната група „аминокиселини, техните соли и аналози“, като добавка при храненето на животните, при спазване на условията, определени в същото приложение.

            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 28 май 2019 година.

                  За Комисията

                  Председател

               Jean-Claude JUNCKER

            (1)  ОВ L 268, 18.10.2003 г., стр. 29.

            (2)  EFSA Journal (Бюлетин на ЕОБХ), 2018;16(10):5458.

            ПРИЛОЖЕНИЕ

                        Идентификационен номер на добавката

                        Наименование на притежателя на разрешението

                        Добавка

                        Състав, химична формула, описание, метод за анализ

                        Вид или категория на животните

                        Максимална възраст

                        Минимално съдържание

                        Максимално съдържание

                        Други разпоредби

                        Срок на валидност на разрешението

                        mg/kg пълноценен фураж със съдържание на влага 12 %

                           Категория: „хранителни добавки“. Функционална група: „аминокиселини, техните соли и аналози“

                        3c410

                        —

                        L-треонин

                           Състав на добавката

                        Прах с минимално съдържание на L-треонин 98 % (в сухо вещество).

                           Характеристика на активното вещество

                        L-треонин, получен чрез ферментация с

                                       Escherichia coli CGMCC 7.232

                                    Химична формула: C4H9NO3

                                    CAS №: 72-19-5.

                           Методи за анализ
                            (1)

                        За определянето на L-треонин във фуражната добавка:

                                    —

                                    „Монография за L-треонина“ (компендиум Food Chemical Codex) и

                                    —

                                    йонообменна хроматография със следколонна дериватизация и оптично откриване (IEC-VIS/FD) – EN ISO 17180.

                              За определянето на треонин в премиксите:

                                    —

                                    йонообменна хроматография със следколонна дериватизация и оптично откриване (IEC-VIS/FD) – EN ISO 17180 и

                                    —

                                    йонообменна хроматография със следколонна дериватизация и фотометрично детектиране (IEC-VIS) — Регламент (ЕО) № 152/2009 на Комисията (приложение III, част Е).

                              За определянето на треонин в комбинирани фуражи и фуражни суровини:

                                    —

                                    йонообменна хроматография със следколонна дериватизация и фотометрично детектиране (IEC-VIS): Регламент (ЕО) № 152/2009 на Комисията (приложение III, част Е).

                              За определянето на треонин във водата:

                                    —

                                    йонообменна хроматография със следколонна дериватизация и оптично откриване (IEC-VIS/FD).

                        Всички видове

                        —

                        —

                        —

                                    1.

                                    L-треонинът може да се пуска на пазара и да се употребява като добавка, състояща се от препарат.

                                    2.

                                    Операторите в сектора на фуражите трябва да установят оперативни процедури и да предвидят организационни мерки за потребителите на добавката и премиксите с оглед на потенциалните рискове при вдишване. Когато със споменатите процедури и мерки тези рискове не могат да бъдат отстранени или сведени до минимум, добавката и премиксите се използват с подходящи лични предпазни средства, включително предпазна дихателна маска.

                                    3.

                                    Съдържанието на ендотоксини и потенциалът за запрашване на добавката гарантират максимална експозиция на ендотоксини от 1 600  IU ендотоксини/m3 въздух (2).

                                    4.

                                    L-треонин може да се приема с вода за пиене.

                                    5.

                                    При етикетирането на добавката се посочва съдържанието на влага.

                                    6.

                                    При етикетиране на добавката и премиксите се посочва следното:
                                    „Ако добавката се приема с вода за пиене, трябва да се избягва прекомерната употреба на белтъци.“

                        18 юни 2029 г.

               (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports

               (2)  Експозицията е изчислена въз основа на нивото на ендотоксини и потенциала за запрашване на добавката в съответствие с метода, използван от ЕОБХ (EFSA Journal (Бюлетин на ЕОБХ), 2018; 16(10):5458). Метод за анализ: Европейска фармакопея 2.6.14 (бактериални ендотоксини).


title: Регламент за изпълнение (ЕС) 2017/2459 на Съвета от 5 декември 2017 година за изменение на Регламент за изпълнение (ЕС) № 282/2011 за установяване на мерки за прилагане на Директива 2006/112/ЕО относно общата система на данъка върху добавената стойност

text:
                  29.12.2017

                  BG

                  Официален вестник на Европейския съюз

                  L 348/32

            РЕГЛАМЕНТ ЗА ИЗПЪЛНЕНИЕ (ЕС) 2017/2459 НА СЪВЕТА
      от 5 декември 2017 година
      за изменение на Регламент за изпълнение (ЕС) № 282/2011 за установяване на мерки за прилагане на Директива 2006/112/ЕО относно общата система на данъка върху добавената стойност
      СЪВЕТЪТ НА ЕВРОПЕЙСКИЯ СЪЮЗ,
      като взе предвид Договора за функционирането на Европейския съюз,
      като взе предвид Директива 2006/112/ЕО на Съвета от 28 ноември 2006 г. относно общата система на данъка върху добавената стойност (1), и по-специално член 397 от нея,
      като взе предвид предложението на Европейската комисия,
      като има предвид, че:

                  (1)

                  С Регламент за изпълнение (ЕС) № 282/2011 на Съвета (2) се установяват подробни разпоредби за презумпцията за местоположението на клиента за целите на определянето на мястото на доставка на далекосъобщителни услуги, услуги по разпространение по радио и телевизия или услуги, извършвани по електронен път, на данъчно незадължени лица.

                  (2)

                  Оценката на изискванията за прилагането на тези презумпции показва, че за данъчно задълженото лице, установено в държава членка и предоставящо такива услуги на данъчно незадължено лице в други държави членки, е изключително тежко при определени обстоятелства да получи две непротиворечащи си доказателства за мястото, където неговият клиент е установен или има постоянен адрес или обичайно местоживеене.

                  (3)

                  Задължението е особено обременително за малките и средните дружества. Изискването за представяне на едно доказателство следва да опрости задълженията за дружествата, чиито вътреобщностни доставки за потребители от други държави членки са под определен праг.

                  (4)

                  Опростяването на изискването да се докаже местоположението на клиента допълва измененията, въведени с член 1 от Директива (ЕС) 2017/2455 на Съвета (3) в специалните режими, предвидени в дял XII, глава 6 от Директива 2006/112/ЕО, и затова следва да се прилага от същата дата.

                  (5)

                  Поради това Регламент за изпълнение (ЕС) № 282/2011 следва да бъде съответно изменен,

            ПРИЕ НАСТОЯЩИЯ РЕГЛАМЕНТ:
      Член 1
      Член 24б от Регламент за изпълнение (ЕС) № 282/2011 се заменя със следното:

         „Член 24б
         За целите на прилагането на член 58 от Директива 2006/112/ЕО, когато далекосъобщителни услуги, услуги по разпространение на радио и телевизия или услуги, извършвани по електронен път, се предоставят на данъчно незадължено лице:

                     а)

                     чрез неговата стационарна линия, се приема, че клиентът е установен, има постоянен адрес или обичайно местоживеене на мястото на инсталиране на стационарната линия;

                     б)

                     чрез мобилни мрежи, се приема, че мястото, където клиентът е установен, има постоянен адрес или обичайно местоживеене, е в държавата, обозначена с кода на държавата за мобилни услуги от SIM картата, използвана при получаването на услугите;

                     в)

                     когато е необходимо използването на декодер или подобно устройство или на карта за достъп и не се използва стационарна линия, се приема, че клиентът е установен, има постоянен адрес или обичайно местоживеене на мястото, където се намира декодерът или устройството или, когато това място не е известно, на мястото, където е изпратена картата за достъп, за да бъде използвана там;

                     г)

                     при обстоятелства, различни от посочените в член 24а и в букви а), б) и в) от настоящия член, се приема, че клиентът е установен, има постоянен адрес или обичайно местоживеене на мястото, определено като такова от доставчика въз основа на две непротиворечащи си доказателства, посочени в списъка в член 24е от настоящия регламент.

               Без да се засяга първа алинея, буква г), за доставки на услуги, попадащи в обхвата на посочената буква, когато общата стойност без ДДС на такива услуги, предоставени от данъчно задължено лице от неговото място на установяване на стопанска дейност или постоянен обект, намиращи се в дадена държава членка, не надвишава 100 000 EUR или равностойността им в национална валута през текущата и предходната календарна година, се приема, че клиентът е установен, има постоянен адрес или обичайно местоживеене на мястото, определено като такова от доставчика въз основа на посочено в списъка в член 24е, букви а) — д) доказателство, представено от лице, участващо в доставката на услугите, но различно от доставчика или клиента.
         Когато през дадена календарна година е надхвърлен предвиденият във втора алинея праг, посочената алинея не се прилага от този момент и до момента, в който условията, предвидени в нея, не бъдат изпълнени отново.
         Равностойността на сумата в национална валута се изчислява, като се прилага обменният курс, публикуван от Европейската централна банка на датата на приемане на Регламент за изпълнение (ЕС) 2017/2459 на Съвета (*1).

      Член 2
      Настоящият регламент влиза в сила на двадесетия ден след публикуването му в Официален вестник на Европейския съюз.

      Прилага се от 1 януари 2019 г.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 5 декември 2017 година.

               За Съвета

               Председател

            T. TÕNISTE

         (1)  ОВ L 347, 11.12.2006 г., стр. 1.

         (2)  Регламент за изпълнение (ЕС) № 282/2011 на Съвета от 15 март 2011 г. за установяване на мерки за прилагане на Директива 2006/112/ЕО относно общата система на данъка върху добавената стойност (ОВ L 77, 23.3.2011 г., стр. 1).

         (3)  Директива (ЕС) 2017/2455 на Съвета от 5 декември 2017 г. за изменение на Директива 2006/112/ЕО и Директива 2009/132/ЕО по отношение на някои задължения, свързани с данъка върху добавената стойност, приложими при доставките на услуги и дистанционните продажби на стоки (ОВ L 348, 29.12.2017 г., стр. 7).


title: Регламент за изпълнение (ЕС) 2018/3 на Комисията от 4 януари 2018 година определяне на критичните обеми за 2018 и 2019 г., за целите на евентуалното прилагане на допълнителни вносни мита върху някои плодове и зеленчуци

text:
               5.1.2018

               BG

               Официален вестник на Европейския съюз

               L 2/1

         РЕГЛАМЕНТ ЗА ИЗПЪЛНЕНИЕ (ЕС) 2018/3 НА КОМИСИЯТА
   от 4 януари 2018 година
   определяне на критичните обеми за 2018 и 2019 г., за целите на евентуалното прилагане на допълнителни вносни мита върху някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 183, първа алинея, буква б) от него,
   като има предвид, че:

               (1)

               В член 39 от Регламент за изпълнение (ЕС) 2017/892 на Комисията (2) се предвижда, че върху продуктите и през периодите, фигуриращи в приложение VII към настоящия регламент, могат да бъдат приложени допълнителни вносни мита, предвидени в член 182, параграф 1 от Регламент (ЕС) № 1308/2013. Това допълнително вносно мито трябва да се прилага, ако количеството на който и да е продукт, пуснат в свободно обращение за един от периодите на прилагане, посочени в това приложение, надвишава праговия (критичен) обем на вноса на този продукт за период от една година. Допълнителни вносни мита не се налагат, когато е малко вероятно вносът да предизвика смущения на пазара на Съюза или когато последиците от тях ще бъдат несъразмерни спрямо поставената цел.

               (2)

               В съответствие с член 182, параграф 1, втора алинея от Регламент (ЕС) № 1308/2013 критичните обеми на вноса за евентуалното прилагане на допълнителните вносни мита върху вноса на някои плодове и зеленчуци се основават на данни за вноса и данни за вътрешното потребление през предходните три години. Въз основа на данните, предоставени от държавите членки за 2015, 2014 и 2016 г., критичните обеми за някои плодове и зеленчуци трябва да бъдат фиксирани за 2018 и 2019 г.

               (3)

               Като се има предвид, че периодът на прилагане на евентуалните допълнителни вносни мита, както е посочено в приложение VII към Регламент за изпълнение (ЕС) 2017/892, за редица продукти започва на 1 януари, настоящият регламент следва да се прилага от 1 януари 2018 г. и затова следва да влезе в сила възможно най-скоро,

         ПРИЕ НАСТОЯЩИЯ РЕГЛАМЕНТ:
   Член 1
   За 2018 и 2019 г. критичните обеми, посочени в член 182, параграф 1, първа алинея, буква б) от Регламент (ЕС) № 1308/2013, за продуктите, изброени в приложение VII към Регламент за изпълнение (ЕС) 2017/892, са посочени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

   Регламентът се прилага от 1 януари 2018 г.
   Срокът му на действие изтича на 30 юни 2019 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 януари 2018 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 671.

      (2)  Регламент за изпълнение (ЕС) 2017/892 на Комисията от 13 март 2017 г. за определяне на подробни правила за прилагането на Регламент (ЕО) № 1308/2013 на Европейския парламент и на Съвета по отношение на секторите на плодовете и зеленчуците и на преработените плодове и зеленчуци (ОВ L 138, 25.5.2017 г., стр. 57).

      ПРИЛОЖЕНИЕ

         Критични обеми за продуктите и периодите, посочени в приложение VII към Регламент за изпълнение (ЕС) 2017/892, за евентуалното прилагане на допълнителните вносни мита

      Без да се засягат правилата за тълкуване на Комбинираната номенклатура, описанието на стоките се разглежда като имащо само указателно значение. За целите на настоящото приложение приложното поле на допълнителните вносни мита е определено от обхвата на кодовете по КН — такива, каквито са в момента на приемането на настоящия регламент.

                  Пореден номер

                  Код по КН

                  Описание на продуктите

                  Период на прилагане

                  Критично ниво (в тонове)

                  2018 г.

                  2019 г.

                  78.0015

                  0702 00 00

                  Домати

                  от 1 юни до 30 септември

                  39 326

                  78.0020

                  от 1 октомври

                  до 31 май

                  483 376

                  78.0065

                  0707 00 05

                  Краставици

                  от 1 май до 31 октомври

                  26 505

                  78.0075

                  от 1 ноември

                  до 30 април

                  20 482

                  78.0085

                  0709 91 00

                  Артишок

                  от 1 ноември

                  до 30 юни

                  6 587

                  78.0100

                  0709 93 10

                  Тиквички

                  от 1 януари до 31 декември

                  55 037

                  78.0110

                  0805 10 22
                  0805 10 24
                  0805 10 28

                  Портокали

                  от 1 декември

                  до 31 май

                  302 643

                  78.0120

                  0805 22 00

                  Клементинки

                  от 1 ноември

                  до края на февруари

                  90 771

                  78.0130

                  0805 21
                  0805 29 00

                  Мандарини (включително тангерини и сатсумаси); wilkings и подобни цитрусови хибриди

                  от 1 ноември

                  до края на февруари

                  86 317

                  78.0155

                  0805 50 10

                  Лимони

                  от 1 януари до 31 май

                  32 823

                  78.0160

                  от 1 юни до 31 декември

                  306 804

                  78.0170

                  0806 10 10

                  Трапезно грозде

                  от 16 юли до 16 ноември

                  78 324

                  78.0175

                  0808 10 80

                  Ябълки

                  от 1 януари до 31 август

                  432 630

                  78.0180

                  от 1 септември до 31 декември

                  39 724

                  78.0220

                  0808 30 90

                  Круши

                  от 1 януари до 30 април

                  155 417

                  78.0235

                  от 1 юли до 31 декември

                  19 187

                  78.0250

                  0809 10 00

                  Кайсии

                  от 1 юни до 31 юли

                  4 630

                  78.0265

                  0809 29 00

                  Череши, различни от вишните

                  от 16 май до 15 август

                  33 718

                  78.0270

                  0809 30

                  Праскови, включително брюноните и нектарините

                  от 16 юни до 30 септември

                  3 150

                  78.0280

                  0809 40 05

                  Сливи

                  от 16 юни до 30 септември

                  17 254


title: Регламент за изпълнение (ЕС) 2018/151 на Комисията от 30 януари 2018 година за определяне на правила за прилагане на Директива (ЕС) 2016/1148 на Европейския парламент и на Съвета по отношение на допълнителното уточняване на елементите, които трябва да се вземат предвид от доставчиците на цифрови услуги при управлението на рисковете за сигурността на мрежите и информационните системи, както и на показателите за определяне на това дали даден инцидент има съществено въздействие

text:
               31.1.2018

               BG

               Официален вестник на Европейския съюз

               L 26/48

         РЕГЛАМЕНТ ЗА ИЗПЪЛНЕНИЕ (ЕС) 2018/151 НА КОМИСИЯТА
   от 30 януари 2018 година
   за определяне на правила за прилагане на Директива (ЕС) 2016/1148 на Европейския парламент и на Съвета по отношение на допълнителното уточняване на елементите, които трябва да се вземат предвид от доставчиците на цифрови услуги при управлението на рисковете за сигурността на мрежите и информационните системи, както и на показателите за определяне на това дали даден инцидент има съществено въздействие
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като все предвид Директива (ЕС) 2016/1148 на Европейския парламент и на Съвета от 6 юли 2016 г. относно мерки за високо общо ниво на сигурност на мрежите и информационните системи в Съюза (1), и по-специално член 16, параграф 8 от нея,
   като има предвид, че:

               (1)

               В съответствие с Директива (ЕС) 2016/1148 доставчиците на цифрови услуги са свободни да предприемат технически и организационни мерки, които според тях са подходящи и пропорционални, за управление на риска за сигурността на техните мрежи и информационни системи, доколкото тези мерки осигуряват подходящо ниво на сигурност, като при това се отчитат предвидените в посочената директива елементи.

               (2)

               При определянето на подходящи и пропорционални технически и организационни мерки съответният доставчик на цифрови услуги следва да приложи систематичен и основан на риска подход към проблема за информационната сигурност.

               (3)

               С цел да се гарантира сигурността на системите и съоръженията доставчиците на цифрови услуги следва да въведат процедури за оценка и анализ. Тези дейности следва да се отнасят до систематичното управление на мрежите и информационните системи, физическата сигурност и сигурността на средата, сигурността на доставките и контрола на достъпа.

               (4)

               При анализа на риска в рамките на системното управление на мрежите и информационните системи доставчиците на цифрови услуги следва да бъдат насърчавани да установяват специфичните рискове и да изразяват количествено тяхното значение, например като определят заплахите за активите от първостепенно значение и начина, по който те могат да засегнат операциите, както и най-добрия начин за ограничаване на тези заплахи въз основа на съществуващите възможности и необходимите ресурси.

               (5)

               Политиките относно човешките ресурси биха могли да бъдат насочени към управлението на различни умения, включително аспекти, свързани с развитието на умения във връзка със сигурността, и към повишаването на осведомеността. При вземането на решение за подходящ набор от политики относно сигурността на операциите доставчиците на цифрови услуги следва да бъдат насърчавани да вземат под внимание аспектите, свързани с управлението на промените и на уязвимостта, формализирането на оперативните и административните практики и картографиране на системите.

               (6)

               Политиките относно архитектурата за сигурност биха могли да включват по-специално разделяне на мрежите и системите, както и специфични мерки за сигурност за особено важни операции, като например административните операции. Разделянето на мрежите и системите би могло да даде възможност на даден доставчик на цифрови услуги да разграничи един от друг различни елементи, като например потоци от данни и изчислителни ресурси, които принадлежат на клиент, група от клиенти, доставчика на цифрови услуги или трети страни.

               (7)

               Предприетите мерки по отношение на физическата сигурност и сигурността на средата следва да предпазват мрежите и информационните системи на съответната организация от вреди, причинени от различни инциденти, като например кражба, пожар, наводнение или други метеорологични явления, както и телекомуникационни повреди или прекъсвания на електрозахранването.

               (8)

               Сигурността на доставките, като например на електричество, гориво или енергия за охлаждане, би могла да обхваща сигурността на веригата на доставките, което включва по-специално сигурността на изпълнителите и подизпълнителите — трети страни, както и тяхното управление. Проследимостта на доставките от първостепенно значение се отнася до способността на доставчика на цифрови услуги да установи и документира източниците на тези доставки.

               (9)

               Ползвателите на цифрови услуги следва да обхващат физическите и юридическите лица, които са клиенти или абонати на онлайн място за търговия или компютърна услуга „в облак“, или посещават уебсайт на онлайн търсачка, за да извършат търсене по ключови думи.

               (10)

               При определянето на това доколко съществено е въздействието на даден инцидент, предвидените в настоящия регламент случаи следва да се разглеждат като неизчерпателен списък на съществени инциденти. Трябва да се извлекат поуки от изпълнението на настоящия регламент и от работата на групата за сътрудничество по отношение на събирането на информация за най-добри практики относно рисковете и инцидентите и на обсъжданията на правилата за докладване на уведомленията за инциденти, както е посочено в член 11, параграф 3, букви и) и м) от Директива (ЕС) 2016/1148. В резултат е възможно да бъдат изготвени подробни насоки относно количествените прагове на показателите за уведомяване, които могат да задействат задължението на доставчиците на цифрови услуги за уведомяване в съответствие с член 16, параграф 3 от Директива (ЕС) 2016/1148. Когато е целесъобразно, Комисията може също така да реши да преразгледа актуалните прагове, установени в настоящия регламент.

               (11)

               С цел да се даде възможност на компетентните органи да бъдат информирани за потенциални нови рискове, доставчиците на цифрови услуги следва да бъдат насърчавани доброволно да докладват за всички инциденти, чиито характеристики са им били неизвестни преди това, като например нови методи за проникване, вектори на атака, източник на заплахата, уязвими места и опасности.

               (12)

               Настоящият регламент следва да се прилага от деня, следващ изтичането на крайния срок за транспониране на Директива (ЕС) 2016/1148.

               (13)

               Мерките, предвидени в настоящия регламент, са в съответствие със становището на Комитета по сигурност на мрежите и информационните системи, посочен в член 22 от Директива (ЕС) 2016/1148,

         ПРИЕ НАСТОЯЩИЯ РЕГЛАМЕНТ:
   Член 1
   Предмет
   С настоящия регламент допълнително се уточняват елементите, които трябва да се вземат предвид от доставчиците на цифрови услуги при определянето и предприемането на мерки за гарантиране на определено ниво на сигурност на мрежите и информационните системи, които те използват при предоставянето на услугите, посочени в приложение III към Директива (ЕС) 2016/1148, както и показателите, които трябва да се вземат предвид, за да се определи дали даден инцидент има съществено въздействие върху предоставянето на тези услуги.
   Член 2
   Елементи, свързани със сигурността
   1.   Сигурността на системите и съоръженията по член 16, параграф 1, буква а) от Директива (ЕС) 2016/1148 означава сигурността на мрежите и информационните системи и на тяхната физическа среда и включва следните елементи:

               а)

               систематично управление на мрежите и информационните системи, което означава картографиране на информационните системи и създаването на набор от подходящи политики относно управлението на информационната сигурност, включително анализ на риска, човешки ресурси, сигурност на операциите, архитектура за сигурност, управление на жизнения цикъл на защитени данни и системи и когато е приложимо — криптиране и неговото управление;

               б)

               физическа сигурност и сигурност на средата, което означава наличието на набор от мерки за защита на мрежите и информационните системи на доставчиците на цифрови услуги от вреди, като се използва основан на риска подход, обхващащ всякакви видове опасности, в т.ч. повреда в системата, човешка грешка, злонамерени действия или природни явления;

               в)

               сигурност на доставките, което означава създаване и поддържане на подходящи политики, с цел да се гарантира достъпността и когато е приложимо — проследимостта на доставки от първостепенно значение за предоставянето на услугите;

               г)

               контрол на достъпа до мрежите и информационните системи, което означава наличие на набор от мерки, които гарантират, че физическият и логическият достъп до мрежите и информационните системи, включително административната сигурност на мрежите и информационните системи, са предмет на разрешение и са ограничени въз основа на стопанските изисквания и изискванията по отношение на сигурността.

         2.   Относно действията при инциденти по член 16, параграф 1, буква б) от Директива (ЕС) 2016/1148 предприетите от съответния доставчик на цифрови услуги мерки трябва да включват:

               а)

               процеси и процедури за откриване, които се поддържат и проверяват, за да се гарантира навременна и подходяща осведоменост за необичайни събития;

               б)

               процеси и политики относно докладването на инциденти и разкриването на слабости и уязвими места в неговите информационни системи;

               в)

               реагиране в съответствие с установените процедури и докладване на резултатите от предприетите мерки;

               г)

               оценка на сериозността на инцидента, документиране на наученото от анализа на инцидента и събиране на необходимата информация, която може да послужи като доказателство и да подкрепя процеса на непрекъснато подобряване.

         3.   Управлението на непрекъснатостта на дейностите по член 16, параграф 1, буква в) от Директива (ЕС) 2016/1148 означава способността на дадена организация да запази или при необходимост да възстанови предоставянето на услуги на приемливи, предварително зададени нива след водещ до смущения инцидент и трябва да включва:

               а)

               изготвяне и използване на планове за действие при извънредни ситуации въз основа на анализ на въздействието върху стопанската дейност, за да се гарантира непрекъснатост на услугите, предоставяни от доставчиците на цифрови услуги; плановете се оценяват и проверяват редовно, например чрез провеждане на учения;

               б)

               способности за възстановяване след бедствия, които се оценяват и проверяват редовно, например чрез провеждане на учения.

         4.   Наблюдението, одитът и изпитването по член 16, параграф 1, буква г) от Директива (ЕС) 2016/1148 трябва да включват създаването и поддържането на политики относно:

               а)

               провеждането на планирана поредица от наблюдения или измервания за преценка дали мрежите и информационните системи работят според предназначението си;

               б)

               инспектиране и контрол за проверка на изпълнението на изискванията по даден стандарт или набор от насоки, точността на записите и постигането на целите за ефикасността и ефективността;

               в)

               процес, предназначен да разкрива недостатъците в механизмите за сигурност на дадена мрежа и информационна система, които защитават данните и поддържат предвидената функционалност. Този процес трябва да включва техническите процеси и персонала, които имат отношение към експлоатационния поток.

         5.   Международните стандарти по член 16, параграф 1, буква д) от Директива (ЕС) 2016/1148 означават стандарти, които са приети от международен орган по стандартизация, както е посочено в член 2, параграф 1, буква а) от Регламент (ЕС) № 1025/2012 на Европейския парламент и на Съвета (2). В съответствие с член 19 от Директива (ЕС) 2016/1148 могат да се използват и европейски или международно приети стандарти и спецификации от значение за сигурността на мрежите и информационните системи, включително съществуващи национални стандарти.
   6.   Доставчиците на цифрови услуги гарантират, че разполагат с подходяща документация, позволяваща на компетентния орган да провери спазването на посочените в параграфи 1, 2, 3, 4 и 5 елементи, свързани със сигурността.
   Член 3
   Показатели, които трябва да се вземат предвид, за да се определи дали въздействието на даден инцидент е съществено
   1.   Относно броя ползватели, засегнати от даден инцидент, и по-специално ползвателите, които разчитат на съответната услуга за предоставяне на собствените си услуги, както е посочено в член 16, параграф 4, буква а) от Директива (ЕС) 2016/1148, съответният доставчик на цифрови услуги трябва да бъде в състояние да изготви оценка за една от следните стойности:

               а)

               броят на засегнатите физически и юридически лица, с които е сключен договор за предоставяне на услугата; или

               б)

               броят на засегнатите ползватели, използвали услугата, по-специално въз основа на данни за предишен трафик.

         2.   Продължителността на даден инцидент по член 16, параграф 4, буква б) означава периодът от момента на прекъсване на нормалното предоставяне на съответната услуга, що се отнася до наличието, истинността, целостта или поверителността, до момента на възстановяване на предоставянето на услугата.
   3.   Относно географския обхват по отношение на областта, засегната от даден инцидент, по член 16, параграф 4, буква в) от Директива (ЕС) 2016/1148 съответният доставчик на цифрови услуги трябва да бъде в състояние да определи дали инцидентът засяга предоставянето на неговите услуги в конкретни държави членки.
   4.   Степента на нарушаване на функционирането на съответната услуга по член 16, параграф 4, буква г) от Директива (ЕС) 2016/1148 се измерва по отношение на една или повече от следните влошени от инцидента характеристики: наличие, истинност, цялост или поверителност на данните или свързаните с тях услуги.
   5.   Относно степента на въздействие върху стопанските и обществени дейности по член 16, параграф 4, буква д) от Директива (ЕС) 2016/1148 съответният доставчик на цифрови услуги трябва да бъде в състояние да формира заключение въз основа на различни показатели, като например естеството на договорните му отношения с клиента или, когато е уместно, потенциалния брой засегнати ползватели, дали инцидентът е причинил значителни материални или нематериални щети за ползвателите, като например във връзка със здравето, безопасността или имуществени вреди.
   6.   За целите на параграфи 1, 2, 3, 4 и 5 от доставчиците на цифрови услуги не се изисква да събират допълнителна информация, до която те нямат достъп.
   Член 4
   Съществено въздействие на даден инцидент
   1.   Счита се, че даден инцидент има съществено въздействие, когато е изпълнено поне едно от следните условия:

               а)

               услугата, предоставяна от даден доставчик на цифрови услуги, не е била налична за повече от 5 000 000 ползвателски часа, при което понятието „ползвателски час“ означава броят на засегнатите ползватели в Съюза в продължение на шестдесет минути;

               б)

               инцидентът се е отразил неблагоприятно на целостта, истинността и поверителността на съхранявани, предавани или обработвани данни или на свързаните с тях услуги, предлагани от даден доставчик на цифрови услуги или достъпни посредством негова мрежа и информационна система, като са засегнати повече от 100 000 ползватели в Съюза;

               в)

               инцидентът е породил риск за обществената безопасност и обществената сигурност или е застрашил човешки живот;

               г)

               инцидентът е причинил материални щети на поне един ползвател в Съюза, като причинените на този ползвател щети надвишават 1 000 000 евро.

         2.   Като се основава на най-добрите практики, събрани от групата за сътрудничество при изпълнението на нейните задачи по член 11, параграф 3 от Директива (ЕС) 2016/1148, и на обсъжданията по член 11, параграф 3, буква м) от посочената директива, Комисията може да преразглежда определените в параграф 1 прагове.
   Член 5
   Влизане в сила
   1.   Настоящият регламент влиза в сила на двадесетия ден след деня на публикуването му в Официален вестник на Европейския съюз.

   2.   Той се прилага от 10 май 2018 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 30 януари 2018 година.

            За Комисията

            Председател

         Jean-Claude JUNCKER

      (1)  ОВ L 194, 19.7.2016 г., стр. 1.

      (2)  Регламент (ЕС) № 1025/2012 на Европейския парламент и на Съвета от 25 октомври 2012 г. относно европейската стандартизация, за изменение на директиви 89/686/ЕИО и 93/15/ЕИО на Съвета и на директиви 94/9/ЕО, 94/25/ЕО, 95/16/ЕО, 97/23/ЕО, 98/34/ЕО, 2004/22/ЕО, 2007/23/ЕО, 2009/23/ЕО и 2009/105/ЕО на Европейския парламент и на Съвета и за отмяна на Решение 87/95/ЕИО на Съвета и на Решение № 1673/2006/ЕО на Европейския парламент и на Съвета (ОВ L 316, 14.11.2012 г., стр. 12).